**Jesse Seppälä** (s. 7. tammikuuta 2002 Espoo) on suomalainen jääkiekkoilija, joka edustaa SM-liigajoukkue Helsingin IFK:ta. Hän on pelipaikaltaan vasen laitahyökkääjä, mutta Seppälä osaa pelata myös keskellä.

Ura
---

### Seuraura

Seppälä on Espoo Bluesin kasvatti. Hän oli kaudella 2017–2018 C-nuorten SM-karsinnoissa tehoilla 22+38=60 joukkueensa paras syöttäjä ja Seppälä jakoi sisäisen pistepörssin voiton Niko Huuhtasen kanssa. He jakoivat koko sarjan pistepörssin neljännen sijan Ässien Thomas Hölsömäen kanssa. Seppälä voitti kauden päätteeksi C-nuorten Suomenmestaruuden. Kaudeksi 2018–2019 hän siirtyi Tapparan organisaatioon. Seppälä pelasi suurimman osan kaudestaan seuran B-nuorissa. Hänet valittiin kauden päätteeksi B-nuorten SM-sarjan toiseen tähdistökentälliseen.

WHL-joukkue Edmonton Oil Kings varasi Seppälän 52. pelaajana CHL:n varaustilaisuudessa 2019. Hän siirtyi joukkueeseen kaudeksi 2019–2020. Seppälän kausi jäi kuitenkin vaisuksi ja hän teki 17 pelaamassaan ottelussa vain yhden maalin.

Kaudeksi 2020–2021 Seppälä palasi Suomeen ja siirtyi Helsingin IFK:n U20-joukkueeseen. Kaudella 2021–2022 hän nousi joukkueen varakapteeniksi. Seppälä debytoi samalla kaudella myös seuran SM-liigajoukkueessa, jossa hän pelasi kaksi runkosarjaottelua. Seppälä teki liigadebyyttinsä 15. joulukuuta 2021 Kalevan Palloa vastaan. Hänelle avautui paikka HIFK:n kokoonpanosta, kun Jere Innala oli pelikiellossa ja Roni Hirvonen liittyi Suomen alle 20-vuotiaiden MM-joukkueen mukaan. Seppälä merkittiin heti joukkueen ykkösketjun vasempaan laitaan Eetu Koivistoisen ja Juha Jääskän viereen. Hän sai ottelussa jääaikaa 10.51 minuuttia. Seppälä sai myös kakkossyöttöpisteen Koivistoisen tekemään maaliin siirretyn rangaistuksen aikana. Hänelle merkittiin ottelusta teholukema –1.

Kesäkuussa 2022 Seppälä teki HIFK:n kanssa kaksivuotisen SM-liigasopimuksen. Hän pelasi varsinaisella tulokaskaudellaan 2022–2023 47 runkosarjaottelua tehopistein 1+4=5 ja yhdeksän playoff-ottelua tehden yhden maalin. Seppälä teki liigauransa avausmaalin 5. marraskuuta 2022 vieraissa Porin Ässiä vastaan. Hänen maalinsa hyväksyttiin videotarkituksen jälkeen. Seppälä edusti HIFK:ta kauden aikana myös Spengler Cupissa, jossa hän pelasi kolme ottelua ilman tehopisteitä. Toukokuussa 2023 Seppälä teki seuran kanssa kaksivuotisen jatkosopimuksen.

### Maajoukkueura

Seppälä pelasi alle 18-vuotiaiden Hlinka Gretzky Cupissa vuonna 2019. Hän edusti myös Suomen alle 17-vuotiaiden maajoukkuetta World U-17 Hockey Challengessa vuonna 2018 voittaen hopeaa sekä Euroopan nuorten olympiafestivaaleilla vuonna 2019, jolloin Seppälä voitti pronssia. Yhteensä hän on pelannut kaksi nuorten ja 36 poikien maaottelua.

Muuta
-----

Seppälän isoveljet Jere ja Joonas ovat pelanneet myös jääkiekkoa. Heistä Jere pelasi omalla urallaan puolustajana pudotuspelit mukaan lukien yhteensä 352 SM-liigaottelua Espoo Bluesissa, Porin Ässissä ja Saimaan Pallossa.

Tilastot
--------

|   |   | Runkosarja |   | Pudotuspelit |
| --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |
| 2018–2019 | Tappara | A-SM | 3 | 0 | 0 | 0 | 0 | – | – | – | – | – |
| 2019–2020 | Edmonton Oil Kings | WHL | 17 | 1 | 0 | 1 | 2 | – | – | – | – | – |
| 2020–2021 | HIFK | U20-SM | 22 | 7 | 9 | 16 | 10 | – | – | – | – | – |
| 2021–2022 | HIFK | U20-SM | 27 | 12 | 11 | 23 | 12 | – | – | – | – | – |
|  | HIFK | SM-liiga | 2 | 0 | 1 | 1 | 0 | – | – | – | – | – |
| 2022–2023 | HIFK | U20-SM | 6 | 2 | 4 | 6 | 0 | – | – | – | – | – |
|  | HIFK | SM-liiga | 47 | 1 | 4 | 5 | 14 | 9 | 1 | 0 | 1 | 2 |
| 2023–2024 | HIFK | SM-liiga | 38 | 3 | 5 | 8 | 16 | 4 | 0 | 0 | 0 | 2 |
| 3 kautta | yhteensä | SM-liiga | 87 | 4 | 10 | 14 | 30 | 13 | 1 | 0 | 1 | 4 |

Lähteet
-------

* Jesse Seppälä The Internet Hockey Databasessa (englanniksi)
* Jesse Seppälä Eurohockey-sivustolla (englanniksi)
* Jesse Seppälä *Elite Prospects*. Everysport Media Group AB.  (englanniksi)

### Viitteet

1. ↑  Tres Puntos! *instagram.com*.  25.9.2022. HIFK Ishockey r.f. Viitattu 4.9.2022.
2. ↑  Jesse Seppälä The Internet Hockey Databasessa (englanniksi)
3. 1 2 3 4 5 6  Jesse Seppälä *Elite Prospects*. Everysport Media Group AB.  (englanniksi)
4. ↑  Elite Prospects - U16 SM-sarja Q Stats 2017-2018 *eliteprospects.com*. Everysport Media Group AB. Viitattu 16.12.2021. (englanniksi)
5. ↑  Warner, Alyscia: Oil Kings sign Jesse Seppälä to WHL Standard Player Agreement *oilkings.ca*.  25.7.2019. Edmonton Oil Kings. Viitattu 16.12.2021. (englanniksi)
6. ↑  GIGANTTI Pregame Studio: Erilaisia ärsykkeitä *hifk.fi*.  15.12.2021. Oy HIFK Hockey AB. Viitattu 16.12.2021.
7. ↑  HIFK - Kalpa, 15.12.2021 *liiga.fi*.  15.12.2021. Jääkiekon SM-liiga Oy. Viitattu 16.12.2021.
8. ↑  HIFK - Kalpa, 15.12.2021 *liiga.fi*.  15.12.2021. Jääkiekon SM-liiga Oy. Viitattu 16.12.2021.
9. ↑  Missä mennään, Tobias Salmelainen? *hifk.fi*.  14.6.2022. Oy HIFK Hockey AB. Viitattu 15.6.2022.
10. ↑  Ässät - HIFK, 5.11.2022 *liiga.fi*.  5.11.2022. Jääkiekon SM-liiga Oy. Viitattu 6.11.2022.
11. ↑  Perälä, Joni: HIFK julkaisi jatkosopimuksia – Leevi Teissala, Otto Salin ja Kasper Kotkansalo jatkajien joukossa *Jatkoaika.com*.  2.5.2023. Jatkoaika r.y. Viitattu 26.5.2023.
12. ↑  Joonas Seppälä *Elite Prospects*. Everysport Media Group AB.  (englanniksi)
13. ↑  Jere Seppälä *Elite Prospects*. Everysport Media Group AB.  (englanniksi)

HIFK – SM-liiga
2 Martin (**A**) |
6 Sund |
10 Vesalainen |
11 Melart (**C**) |
13 Ikonen |
14 Manninen |
18 Tallberg |
21 Lehterä (**C**) |
24 Kaskimäki |
30 Taponen |
31 Koivistoinen (**A**) |
33 Kiviharju |
40 Lindbohm |
41 Pihlström |
43 Marleau |
44 Väänänen |
45 Åsten |
47 Komarov |
50 Eliáš |
51 Jääskä (**A**) |
55 Kotkansalo |
57 Motin |
63 Bourque |
73 Lehmus |
74 Nättinen |
78 J. Seppälä |
80 Hovinen |
81 Pakarinen (**A**) |
83 Luhanka |
85 N. Seppälä |
88 Rask |
90 Vinni  

Valmentajat Peltonen – Ojanen – Tilkanen – Lundell – Mali – Halttunen